## Odluka o općinskim porezima Općine Krnjak

### NN 115/2001 (21.12.2001.), Odluka o općinskim porezima Općine Krnjak

# OPĆINA KRNJAK

1935

Na teme­lju članaka 3. i 30. Zakona o financira­nju lokalne i područne
(re­gionalne) samouprave (»Narodne novine« br. 117/93, 69/97, 33/00, 73/00,
127/00 i 59/01) Općinsko vijeće Općine Kr­njak na svojoj 6. sjednici održanoj
dana 5. 12. 2001. donijelo je sljedeću

## ODLUKU

### O OPĆINSKIM POREZIMA

I. OPĆE ODREDBE

Članak 1.

Ovom odlukom uvode se općinski porezi koji su vlastiti izvor prihoda
Općine Kr­njak.

Članak 2.

Glede razreza, naplate, žalbe, obnove postupka, zastare i drugih
postupovnih odredaba pri plaća­nju općinskih poreza shodno se primje­njuju
propisi o porezu na dohodak.

II. VRSTE POREZA

Članak 3.

Općina Kr­njak uvodi sljedeće poreze:

1. prirez porezu na dohodak

2. porez na potroš­nju

3. porez na kuće za odmor

4. porez na neobrađeno obradivo po­ljoprivredno zem­ljište

5. porez na nekorištene poduzetničke nekretnine

6. porez na tvrtku ili naziv

7. porez na korište­nje javnih površina.

Članak 4.

Ovom Odlukom utvrđuju se stope i visina poreza, te način obračuna i
plaća­nja.

III. OPĆINSKI POREZI

1. Prirez porezu na dohodak

Članak 5.

Prirez porezu na dohodak plaća se po stopi od 8 %.

Članak 6.

Obveznik prireza porezu na dohodak je fizička osoba koja ostvaruje
dohodak u Republici Hrvatskoj prema Zakonu o porezu na dohodak, a ima prebivalište
ili uobičajeno boravište na području Općine Kr­njak.

Osnovica prireza porezu na dohodak je porez na dohodak.

2. Porez na potroš­nju

Članak 7.

Porez na potroš­nju plaća se na potroš­nju alkoholnih pića (prirodna i
specijalna vina, vi­njak, rakiju i ostala žestoka pića), piva i bezalkoholna
pića.

Članak 8.

Obveznik poreza na potroš­nju iz članka 7. ove Odluke jest svaka pravna
i fizička osoba koja pruža ugostite­ljske usluge.

Članak 9.

Osnovicu poreza na potroš­nju čini prodajna cijena pića koje se proda.
Porez na potroš­nju alkoholnih i bezalkoholnih pića te piva plaća se po stopi
od 3%.

3. Porez na kuće za odmor

Članak 10.

Porez na kuće za odmor plaćaju pravne i fizičke osobe koje su vlasnici
kuće za odmor.

Članak 11.

Kućom za odmor smatra se svaka zgrada ili dio zgrade ili stan koji se
koriste povremeno ili sezonski.

Kućom za odmor ne smatraju se gospodarstvene zgrade koje služe za smještaj
po­ljoprivrednih strojeva, oruđa i drugog pribora.

Članak 12.

U postupku dokaziva­nja statusa kuće za odmor u smislu odredbe članka
10. ove Odluke, osim osobne iskaznice, uzimat će se u obzir i s­ljedeća
dokumentacija: mjesto i visina nastanka troška električne energije, vode,
telefona, prijem poštanske poši­ljke, potvrda o zasnovanom radnom odnosu,
izjava o izabranom liječniku, izjava svjedoka, mjesto podnoše­nja porezne
prijave i svi drugi raspoloživi dokazi.

Članak 13.

Porez na kuće za odmor plaća se godiš­nje u visini 10 kn/m˛ korisne površine
kuće za odmor.

Članak 14.

Porez na kuće za odmor ne plaća se na kuće za
odmor koje se ne mogu koristiti.

Kućama za odmor iz stavka 1. ovoga članka ne
smatraju se kuće za odmor koje se ne mogu koristiti zbog ratnih razara­nja i
prirodnih nepogoda (poplava, požar, potres), te starosti i trošnosti.

Porez na kuće za odmor ne plaća se na kuće za
odmor za vrijeme dok su u ­njima smješteni prognanici i izbje­glice.

Članak 15.

Obveznik poreza kuće za odmor dužan je
Poreznoj upravi u Karlovcu dostaviti podatke koji se odnose na mjesto gdje se
objekti nalaze, o korisnoj površini objekta, te druge podatke potrebite za utvrđiva­nje
ovog poreza najkasnije do 31. ožujka godine za koju se porez razrezuje ili u
roku od 15 dana kada je nastala promjena.

Članak 16.

Porez na kuće za odmor plaća se u roku od 15 dana od dana dostave rješe­nja
o razrezu poreza.

4. Porez na neobrađeno obradivo po­ljoprivredno zem­ljište

Članak 17.

Porez na neobrađeno obradivo po­ljoprivredno
zem­ljište plaćaju vlasnici ili zakupci toga zem­ljišta, ako zem­ljište ne obrađuju
godinu dana.

Pod neobrađenim obradivim po­ljoprivrednim zem­ljištem
iz stavka 1. ovog članka podrazumijeva se zem­ljište koje se obzirom na
veličinu i klasu može obrađivati i privesti po­ljoprivrednoj proizvod­nji, ali
se ne obrađuje.

Podatke o neobrađenom obradivom po­ljoprivrednom
zem­ljištu obveznici poreza dužni su Poreznoj upravi u Karlovcu dostaviti
najkasnije do 31. ožujka godine za koju se utvrđuje porez.

Porez na neobrađeno obradivo po­ljoprivredno
zem­ljište plaća se u roku 15 dana od dana dostave rješe­nja o utvrđiva­nju tog
poreza.

Članak 18.

Porez na neobrađeno obradivo po­ljoprivredno zem­ljište plaća se godiš­nje
u visini kako slijedi:

                                         I            II             III            IV

na
oranice                     300,00  200,00  150,00          100,00
kn/ha

na
povrt­njake 800,00    600,00  400,00  200,00 kn/ha

na
livade                        200,00  150,00  100,00          50,00
kn/ha

Članak 19.

Plaća­nja poreza na neobrađeno obradivo po­ljoprivredno
zem­ljište oslobođeni su vlasnici po­ljoprivrednog zem­ljišta i to žene starije
od 60 godina i muškarci stariji od 65 godina, kao i vlasnici koji zbog
invaliditeta ili kronične bolesti nisu u mogućnosti obrađivati po­ljoprivredno
zem­ljište.

Rješe­nja o invaliditetu i medicinsku
dokumentaciju kojom se dokazuje kronično obo­lje­nje, obveznici poreza na
neobrađeno obradivo po­ljoprivredno zem­ljište dužni su dostaviti nadležnom
poreznom tijelu do 31. ožujka godine za koju se utvrđuje porez.

5. Porez na nekorištene poduzetničke nekretnine

Članak 20.

Porez na nekorištene poduzetničke nekretnine plaća se na nekretnine namije­njene
obav­lja­nju poduzetničke djelatnosti (proizvodni i drugi poslovni prostori)
koji se ne koriste.

Pod nekorištenim poduzetničkim nekretninama iz
stavka 1. ovog članka smatraju se nekretnine u kojima se ne obav­lja djelatnost
godinu dana.

Članak 21.

Porez na nekorištene poduzetničke nekretnine
plaća se u visini 10 kn/m˛ godiš­nje u roku od 15 dana od dana dostave rješe­nja
o utvrđiva­nju poreza.

Obveznici poreza na nekorištene poduzetničke
nekretnine moraju Poreznoj upravi u Karlovcu dostaviti podatke o nekorištenim
poduzetničkim nekretninama do 31. ožujka godine za  koju se utvrđuje porez.

Članak 22.

Obveznik poreza na nekorištene poduzetničke
nekretnine je fizička ili pravna osoba, vlasnik nekretnina.

Članak 23.

Osnovica poreza na nekorištene poduzetničke
nekretnine je korisna površina nekretnine izražena u četvornim metrima.

6. Porez na tvrtku ili naziv

Članak 24.

Obveznici poreza na tvrtku, odnosno naziv su
pravne i fizičke osobe koje su obveznici poreza na dobit ili poreza na dohodak
i re­gistrirane su za obav­lja­nje djelatnosti.

Osobe iz stavka 1. ovog članka koje u svome
sastavu imaju poslovne jedinice (prodavaonice, pogone, radionice, prodajna
mjesta) obveznici su poreza na tvrtku za svaku poslovnu jedinicu, a porez
plaćaju općini ili gradu na čijem se području poslovna jedinica nalazi.

Članak 25.

Porez na tvrtku ili naziv plaća se u godiš­njem
iznosu od:

Pravne i fizičke osobe iz djelatnosti:

1. Pravne osobe s područja industrije, poljo-

    privrede, šumarstva gradite­ljstva i prometa           1.000,00
kn

2. Pravne osobe koje obav­ljaju promet roba

    i usluga s područja trgovine                                  800,00 kn

3. Pravne osobe iz područja ugostite­ljstva

    i turizma                                                              1.500,00 kn

4. Obrtnička djelatnost pravnih osoba                      800,00
kn

5. Fizičke osobe koje samostalno obav­ljaju
djelatnost:

    a) samostalni
ugostite­lji, trgovačke i

        zabavne rad­nje                                                500,00 kn

    b) proizvodne
i uslužne djelatnosti                        300,00 kn

6. Stovarišta i
skladišta svih pravnih osoba               800,00 kn

7. Ostale pravne osobe                                           700,00 kn

Članak 26.

Porez na tvrtku ili naziv plaća se unaprijed
za tekuću godinu, u roku od 15 dana od dana dostave rješe­nja kojim je porez na
naziv tvrtke utvrđen.

Ako se tvrtka upiše u re­gistar i postavi u
drugoj polovici godine, plaća se 50% propisanog poreza na naziv.

Poduzeća i obveznici koji su u statusu mirova­nja
oslobađaju se u cijelosti naplate poreza.

Članak 27.

Obveznik poreza na tvrtku ili naziv dužan je
naziv tvrtke, promjenu naziva tvrtke i svaku drugu promjenu što utječe na
visinu poreza prijaviti Poreznoj upravi u Karlovcu u roku od 15 dana od dana
upisa u re­gistar, odnosno nastale promjene.

Članak 28.

Obveznici koji prilikom otvara­nja na neodređeno
vrijeme nove tvrtke ili nove poslovne jedinice zaposle osobe s područja Općine
Kr­njak na rad u istu, oslobađaju se plaća­nja poreza na tvrtku ili naziv 3
godine, i to u prvoj godini 100%, u drugoj godini 50%, a u trećoj godini 25%.
Odluke o oslobađa­nju donosi Općinsko vijeće.

Članak 29.

Porez na tvrtku ili naziv ne plaćaju:

Državni organi, jedinice lokalne i područne
(re­gionalne) samouprave, javna poduzeća u vlasništvu Općine, fondovi i pravne
osobe iz područja društvenih djelatnosti, udruže­nja građana, re­gistrirane
političke stranke, invalidi Domovinskog rata sa 50% i više invaliditeta koji
samostalno obav­ljaju djelatnost za koju su re­gistrirani (bez uposlenih
djelatnika).

7. Porez na korište­nje
javnih površina

Članak 30.

Porez na korište­nje javnih površina plaćaju
pravne i fizičke osobe kojima je Općina odobrila privremeno korište­nje javnih
površina.

Pod javnim površinama smatraju se javne zelene
površine, pješačke staze, pješačke zone, otvoreni odvodni kanali, trgovi,
parkovi, dječja igrališta i javno prometne površine.

Članak 31.

Porez na korište­nje javnih površina
obračunava se i plaća u iznosu od 8 kn/m˛ javne površine mjesečno. Porez na
korište­nje javnih površina plaća se u roku od 15 dana od dana dostave rješe­nja
o razrezu poreza.

Članak 32.

Porez iz članka 30. ne plaća se na javne površine
za koje je sklop­ljen Ugovor o zakupu zem­ljišta za postavljanje kioska i
drugih montažnih naprava.

IV. PRIJELAZNE I ZAVRŠNE
ODREDBE

Članak 33.

Nadležna porezna uprava ovlastit će se
posebnom Odlukom za obav­lja­nje poslova utvrđiva­nja, evidentira­nja nadzora
naplate i ovrhe radi naplate svih općinskih poreza.

Porezna uprava dužna je do 15-og u mjesecu, za
prethodni mjesec, općini Kr­njak dostaviti izvješća o utvrđenim i naplaćenim
porezima.

Članak 34.

Stupa­njem na snagu ove Odluke prestaje važiti
Odluka o porezima za Općinu Kr­njak (Glasnik Karlovačke županije br. 2/98).

Članak 35.

Ova odluka stupa na snagu danom objave u
»Narodnim novinama«, a objavit će se i u Glasniku Karlovačke županije. Ova
Odluka primje­njuje se od 1. siječ­nja 2002. god.

Klasa:
410-01/01-01/10
Urbroj: 2133-10-01-1
Kr­njak, 5. prosinca 2001.

Predsjednik
Općinskog vijeća
**Jovan Mrkić,** v. r.

Odluka, NN 115/2001-1935